CELEX: 32007D0011
Language: el
Date: 2006-12-20 00:00:00
Title: Απόφαση της Επιτροπής, της 20ής Δεκεμβρίου 2006 , για την τροποποίηση της απόφασης 2005/362/ΕΚ της Επιτροπής, της 2ας Μαΐου 2005 , για την έγκριση του σχεδίου σχετικά με την εκρίζωση της αφρικανικής πανώλους των χοίρων στους αγριόχοιρους στη Σαρδηνία, Ιταλία [κοινοποιηθείσα υπό τον αριθμό Ε(2006) 6718]

12.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 7/19
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Δεκεμβρίου 2006
   για την τροποποίηση της απόφασης 2005/362/ΕΚ της Επιτροπής, της 2ας Μαΐου 2005, για την έγκριση του σχεδίου σχετικά με την εκρίζωση της αφρικανικής πανώλους των χοίρων στους αγριόχοιρους στη Σαρδηνία, Ιταλία
   [κοινοποιηθείσα υπό τον αριθμό Ε(2006) 6718]
   (Το κείμενο στην ιταλική γλώσσα είναι το μόνο αυθεντικό)
   (2007/11/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλους των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (1) και ιδίως το άρθρο 16 παράγραφος 1,
   Εκτιμώντας τα ακόλουθα:
   
               (1)
            
            
               Η απόφαση της Επιτροπής 2005/362/ΕΚ της 2ας Μαϊου 2005 για την έγκριση του σχεδίου σχετικά με την εκρίζωση της αφρικανικής πανώλους των χοίρων στους αγριόχοιρους στη Σαρδηνία, Ιταλία (2) εγκρίνει το σχέδιο για την εκρίζωση της αφρικανικής πανώλους στους αγριόχοιρους στην περιοχή της Σαρδηνίας.
            
         
               (2)
            
            
               Η Ιταλία έχει ενημερώσει την Επιτροπή για τα αποτελέσματα αυτού του σχεδίου και την ευνοϊκή εξέλιξη της εν λόγω ασθένειας στο έδαφος της Σαρδηνίας.
            
         
               (3)
            
            
               Κρίνεται σκόπιμο επομένως να επαναπροσδιοριστούν οι διαφορετικές περιοχές και ειδικότερα η περιοχή υψηλού κινδύνου όπου το σχέδιο εκρίζωσης πρόκειται να εφαρμοστεί στην περιοχή της Σαρδηνίας.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ι της απόφασης 2005/362/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 20 Δεκεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 192 της 20.7.2002, σ. 27.
   
      (2)  ΕΕ L 118 της 5.5.2005, σ. 37.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            Περιοχές της περιφέρειας της Σαρδηνίας (Ιταλία) στις οποίες θα εφαρμοστεί το σχέδιο εκρίζωσης
            A.   Προσβληθείσα ζώνη
            Το έδαφος της ζώνης με την ονομασία Montarbu στην επαρχία Nuoro, που καλύπτει ένα μέρος του εδάφους των δήμων Arzana, Gairo, Osini, Seui και Ussassai.
            B.   Περιοχή υψηλού κινδύνου
            
                        (α)
                     
                     
                        Στην επαρχία Nuoro: το έδαφος των δήμων Aritzo, Arzana, Atzara, Austis, Μπάρι Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai και Villagrande Strisaili.
                     
                  
                        (β)
                     
                     
                        Στην επαρχία Sassari: το έδαφος των δήμων: «Ala' dei Sardi, Anela, Budduso', Bultei, Nughedu di San Nicolo » και Pattada.
                     
                  Γ.   Ζώνη επιτήρησης
            Το έδαφος της περιφέρειας της Σαρδηνίας με εξαίρεση τις περιοχές που αναφέρονται στα σημεία Α και Β.»